NATO Turkiya havo mudofaasi uchun yordam ajratishga rozi bo‘ldi

NATOga a’zo davlatlar Suriya bilan chegarada havo mudofaasini kuchaytirishi uchun Turkiyaga samolyotlar yuborishga rozi bo‘ldi. Bu haqda Reuters ma’lumotiga tayanib, “Gazeta.ru” xabar beradi.

Yordam ajratilishi to‘g‘risida alyans bosh kotibi Yens Stoltenberg ma’lum qilgan.
“Biz Turkiyaga yordam paketi ajratish yuzasidan kelishuvga erishdik”, — dedi u.
Ushbu qaror, jumladan, Rossiya Su-24 samolyoti bilan bog‘liq hodisa kabi holatlar takrorlanmasligi uchun qabul qilinganligi ta’kidlanmoqda.